ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Σχολής Προπονητών Γου Σου Κουνγκ Φου
Γ’ Επιπέδου στην Αθήνα.
Εκχώρηση αρμοδιοτήτων Διοικητού στους Αναπληρωτές Διοικητές των Υγειονομικών Μονάδων του
Γ. Ν. Λασιθίου- Γ.Ν.-Κ.Υ. Νεαπόλεως «Διαλυνάκειο».
ΑΠΟΦΑΣΕΙΣ
Αριθμ. ΓΓΑ/3659
(1)
Ίδρυση Σχολής Προπονητών Γου Σου Κουνγκ
Φου Γ’ Επιπέδου στην Αθήνα.
Ο ΑΝΑΠΛΗΡΩΤΗΣ ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ
ΔΙΕΥΘΥΝΣΗΣ ΟΡΓΑΝΩΣΗΣ ΑΘΛΗΤΙΣΜΟΥ ΤΟΥ
ΥΠΟΥΡΓΕΙΟΥ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ
ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) της παρ. 6 του άρθρου 136 του ν. 2725/1999 (Α’ 121),
όπως αντικαταστάθηκε με το άρθρο 78 παρ.  2 του
ν. 4170/2013 «Ενσωμάτωση της Οδηγίας 2011/16/ΕΕ,
ρύθμιση θεμάτων της ΕΛ.Τ.Ε., αναμόρφωση Οργανισμού
του Ν.Σ.Κ. και άλλες διατάξεις» και όπως αυτό τροποποιήθηκε με το άρθρο 20 του ν. 4726/2020,
γ) των άρθρων 31, 31Α, 31Β του ν. 2725/1999,
δ) της παρ. 1 του άρθρου 64 του ν. 4809/2021 (Α’ 102),
ε) των παρ. 1β και 1γ του άρθρου 3 του ν. 2725/1999,
στ) του π.δ. 77/2023, «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων.» (Α’ 130).
2. Την υπό στοιχεία ΓΓΑ/361258/01-12-2023 (ΑΔΑ:
ΞΦΤ546ΝΚΠΔ-ΔΛΔ) τοποθέτηση προϊσταμένου Γενικής
Διεύθυνσης Οργάνωσης Αθλητισμού.
3. Το υπό στοιχεία ΓΓΑ/9244/29-3-2024 «ΕΝΙΑΙΟ ΚΑΝΟΝΙΣΤΙΚΟ ΠΛΑΙΣΙΟ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΩΝ
ΣΧΟΛΩΝ ΠΡΟΠΟΝΗΤΩΝ ΓΓΑ 2024-2028»
4. Το υπό στοιχεία ΓΓΑ/3659/12-02-2025 εισερχόμενο έγγραφο της ΕΛΛΗΝΙΚΗΣ ΟΜΟΣΠΟΝΔΙΑΣ ΓΟΥΣΟΥ
ΚΟΥΝΓΚ ΦΟΥ.
6. Ότι από τις διατάξεις της παρούσας δεν προκαλείται
δαπάνη σε βάρος του κρατικού προϋπολογισμού.
7. Τις υπάρχουσες ανάγκες σε προπονητικό δυναμικό
στο άθλημα, αποφασίζουμε:
Ιδρύεται σχολή προπονητών ΓΟΥΣΟΥ ΚΟΥΝΓΚ ΦΟΥ
Γ’ επιπέδου, η οποία θα λειτουργήσει στην Αθήνα, με
τη δυνατότητα επέκτασής της και σε άλλες πόλεις εφόσον συγκεντρωθεί ικανοποιητικός αριθμός αιτούντων,
στο διάστημα από τη δημοσίευση της παρούσας έως
31/03/2026 με σύνολο εκπαιδευτικών ωρών κατά ελάχιστο όπως ορίζεται από τον παρακάτω πίνακα.
Επίπεδο
Γ
Διδακτικές ώρες
300 (270)*
Διπλωματική εργασία/
άλλες εργασίες
(30)*
Πρακτική άσκηση
Διάρκεια λειτουργίας
σχολής (ελάχιστη)
6 μήνες
Συνολική διάρκεια
θεση απεικονίζουν τη δυνατότητα συνδυασμού διδακτικών ωρών και εργασιών.
Η διοίκηση, η διεύθυνση, η λειτουργία της σχολής και
κάθε άλλη λεπτομέρεια καθορίζονται ως εξής:
Άρθρο 1
ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ
ΑΡΜΟΔΙΟΤΗΤΕΣ
Η σχολή διοικείται από πενταμελή επιτροπή, που συγκροτείται από τους:
1. ΛΑΡΕΝΤΖΑΚΗ ΖΩΗ, υπάλληλος της Γ.Γ.Α., ως Πρόεδρος.
2. ΣΤΕΛΛΑ ΜΑΡΙΝΑ, υπάλληλος της Γ.Γ.Α., ως μέλος.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1789
14.04.2025 09:51:43
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
3. ΧΑΛΚΙΑ ΕΥΑΓΓΕΛΙΑ, υπάλληλος της Γ.Γ.Α. ως μέλος.
4.ΚΑΡΑΠΑΝΟΣ ΣΠΥΡΙΔΩΝΑΣ, Πρόεδρος της Ομοσπονδίας ΓΟΥΣΟΥ ΚΟΥΝΓΚ ΦΟΥ, ως μέλος.
5. ΣΚΛΙΑΜΗ ΑΝΔΡΙΑΝΗ, προπονήτρια, ως μέλος.
Γραμματέας της Επιτροπής ορίζεται η ΔΟΥΓΕΝΗ ΑΓΓΕΛΙΚΗ, υπάλληλος της Γ.Γ.Α.
Στα μέλη της επιτροπής και στους γραμματείς δεν καταβάλλεται αποζημίωση.
Η Επιτροπή Διοίκησης έχει τις ακόλουθες αρμοδιότητες:
α. Εγκρίνει το αναλυτικό πρόγραμμα σπουδών (ελέγχει
αν είναι συμβατό με τις ανωτέρω προδιαγραφές) και το
διδακτικό προσωπικό (ελέγχει εάν πληρούν τις προϋποθέσεις διδακτικού προσωπικού).
β. Ελέγχει τα υποβληθέντα δικαιολογητικά των υποψηφίων. Παρακολουθεί τη λειτουργία της σχολής και
τη διεξαγωγή των εξετάσεων. Μετά την υποβολή των
αποτελεσμάτων από τον Διευθυντή, η επιτροπή διοίκησης προβαίνει στην επικύρωση των αποτελεσμάτων
και καταρτίζει πίνακες επιτυχόντων και αποτυχόντων
(συντάσσοντας σχετικό πρακτικό). Λαμβάνει αποφάσεις
για οποιοδήποτε θέμα αφορά την εύρυθμη λειτουργία
της σχολής.
γ. Οι γραμματείς της σχολής μεριμνούν για τη συγκέντρωση των αιτήσεων και των δικαιολογητικών των υπο-
ψηφίων και συντάσσουν σχετικό πίνακα. Ενημερώνουν
τα μέλη για τις συνεδριάσεις της επιτροπής και συντάσσουν τα πρακτικά των συνεδριάσεων.
δ. Ο φάκελος της σχολής που πρέπει να περιέχει τις αιτήσεις με τα δικαιολογητικά των υποψηφίων, το σχετικό
πίνακα δικαιολογητικών, παρουσιολόγιο, τα πρακτικά
συνεδριάσεων της Επιτροπής και το πρόγραμμα Σπουδών (στον οποίο θα αναφέρονται αναλυτικά τα μαθήμα-
τα, οι διδάσκοντες και οι ώρες διδασκαλίας) παραδίδεται
εντός δύο (2) μηνών από τη λήξη της σχολής, με ευθύνη
της Προέδρου, στο αρμόδιο τμήμα της Γ.Γ.Α.
ε. Δημιουργεί και παραδίδει αρχείο με τα αποτελέσματα
των εξετάσεων (γραπτών και προφορικών) ανά εξεταζόμενο μάθημα (γραπτά εξετάσεων, βαθμολογίες εξεταστών
στα πρακτικά μαθήματα, κ.λπ.) καθώς και παρουσιολόγια,
εργασίες προόδου, βεβαιώσεις πρακτικής άσκησης, κ.λπ.
στ. Εγκρίνει, μετά από σχετική πρόταση της ομοσπονδίας και του Διευθυντή σπουδών, τους χώρους υλοποίη-
σης του θεωρητικού και πρακτικού μέρους που πληρούν
τις προδιαγραφές διαθέτοντας άδεια λειτουργίας αθλητικών εγκαταστάσεων, παραχωρητήριο ή μισθωτήριο.
ζ. Εγκρίνει το πρόγραμμα και τη διαδικασία των εξετάσεων (Κανονισμός Εξετάσεων) λαμβάνοντας όλα τα
αναγκαία μέτρα για την αντικειμενική αξιολόγηση των
υποψηφίων. Ενδεικτικά αναφέρεται ότι οι γραπτές εξετάσεις θα πρέπει να γίνονται με καλυμμένα τα ονόματα των
υποψηφίων και οι προφορικές εξετάσεις από τριμελή
επιτροπή. Τουλάχιστον ένα μέλος της επιτροπής διοίκησης παρίσταται σε κάθε διαδικασία εξέτασης (προφορι-
κή ή πρακτική) και δύναται να επιβλέπει τη διαδικασία
διόρθωσης των γραπτών εξετάσεων.
η. Ελέγχει, διαπιστώνει την ύπαρξη απόφασης ή βεβαίωσης ειδικής αθλητικής αναγνώρισης του/των σω-
ματείου/ων ή αν αυτό/α λογίζεται/ονται ως αναγνωρισμένο/α σύμφωνα με τις οδηγίες και τις κατευθύνσεις
του Τμήματος Αθλητικών Φορέων της Γ.Γ.Α. και των
στοιχείων του ηλεκτρονικού αρχείου που αυτό τηρεί,
για το/α σωματείο/α που αναφέρονται στη βεβαίωση
αθλητικής εμπειρίας που εκδίδει η οικεία αθλητική Ομοσπονδία ή η οικεία ένωση (χωρίς να απαιτείται ειδικός
έλεγχος του χρόνου αθλητικής συμμετοχής σε σχέση με
την ημερομηνία έκδοσης απόφασης ειδικής αθλητικής
αναγνώρισης). Η διαδικασία που ακολουθείται προκειμένου να διαπιστωθεί η ύπαρξη αθλητικής αναγνώρισης
περιγράφεται με τον υπό στοιχεία ΥΠΠΟΑ/ΓΔΥΑ/ΔΕΑΕΑ/
ΤΕΑΣΠ/428302/22809/3677/2925/18-10- 2017 έγγραφο
του αρμόδιου για τις σχολές τμήματος. Ελέγχεται επίσης,
η εγγραφή του σωματείου στο Μητρώο Αθλητικών Σωματείων (ΜΑΣ) από το 2020 και μετα.
Άρθρο 2
Διευθυντής της σχολής ορίζεται ο ΓΑΡΓΑΛΙΑΝΟΣ ΔΗΜΗΤΡΙΟΣ, Καθηγητής ΔΕΠ, ΤΕΦΑΑ ΔΠΘ.
Ο Διευθυντής της σχολής έχει τις ακόλουθες αρμοδιότητες:
- Εισηγείται το αναλυτικό πρόγραμμα σπουδών στην
Επιτροπή Διοίκησης και το διδακτικό προσωπικό, καθώς
και την κατανομή των διδακτικών ωρών ανά μάθημα,
λαμβάνοντας υπόψη όσα προβλέπονται για τα υποχρεωτικά μαθήματα και το διδακτικό προσωπικό στην πα-
ρούσα απόφαση.
- Έχει ευθύνη για κάθε θέμα που σχετίζεται με τη λειτουργία της σχολής και που δεν ανήκει στον κύκλο αρμο-
διοτήτων άλλου οργάνου, για το διδακτικό, εργατικό και
βοηθητικό προσωπικό, για την υλοποίηση του προγράμματος, τον έλεγχο των παρουσιών και των απουσιών των
σπουδαστών (τηρώντας σχετικό παρουσιολόγιο) και γενικά την τήρηση του κανονισμού λειτουργίας της σχολής.
- Τροποποιεί εάν χρειασθεί το πρόγραμμα, ενημερώνοντας έγκαιρα την επιτροπή διοίκησης της σχολής, το
διδακτικό προσωπικό και τους σπουδαστές.
- Έχει το δικαίωμα επιβολής κυρώσεων, κατά περίπτωση, έως και την αποβολή υποψηφίου από τη σχολή (με
αιτιολογημένη εισήγησή του και απόφαση της επιτροπής
διοίκησης της σχολής).
- Ελέγχει την άδεια λειτουργίας και παραχώρησης/μίσθωσης του χώρου εκπαίδευσης και εποπτεύει τη λει-
τουργικότητά  του, το απαιτούμενο υλικό και εξοπλισμό,
καθώς και τα συναφή όργανα για την καλή λειτουργία
της σχολής.
- Συνυπογράφει με τον Πρόεδρο της Επιτροπής τα
διπλώματα που χορηγούνται σε όσους αποφοιτήσουν
επιτυχώς από τη σχολή.
- Υποβάλλει στην επιτροπή διοίκησης υπογεγραμμένο
πίνακα αποτελεσμάτων με τους επιτυχόντες και αποτυχόντες σπουδαστές της σχολής, καθώς και συγκεντρωτι-
κό πίνακα βαθμολογίας των μαθημάτων στα οποία εξετάστηκαν όλοι οι σπουδαστές της σχολής, βεβαιώσεις
πρακτικής άσκησης - παρουσιολόγια κ.λπ.
- Αφού ολοκληρωθεί η σχολή, συντάσσει και παραδίδει στην επιτροπή διοίκησης συνοπτική έκθεση αξιο-
λόγησης με παρατηρήσεις και τυχόν προτάσεις του για
τη βελτίωση του προγράμματος και της εκπαιδευτικής
διαδικασίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
Άρθρο 3
ΠΡΟΓΡΑΜΜΑ ΣΠΟΥΔΩΝ
ΚΥΚΛΟΣ/ΤΟΜΕΑΣ 1
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ ΤΟΜΕΑΣ 2
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ΤΟΜΕΑΣ 3 ΜΑΘΗΜΑΤΑ ΕΙΔΙΚΕΥΣΗΣ ,
Ώρες – επίπεδο 1
ΑΝΑΤΟΜΙΑ 12 ώρες
ΚΙΝΗΤΙΚΗ ΜΑΘΗΣΗ 15 ώρες ΜΕΘΟΔΟΛΟΓΙΑ ΔΙΔΑΣΚΑΛΙΑΣ 20 ώρες
ΦΥΣΙΟΛΟΓΙΑ 12 ώρες
ΟΡΓΑΝΩΣΗ - ΔΙΟΙΚΗΣΗ
ΑΘΛΗΤΙΣΜΟΥ 15 ώρες
ΤΕΧΝΙΚΗ ΑΝΑΛΥΣΗ 20 ώρες
ΕΡΓΟΦΥΣΙΟΛΟΓΙΑ
12 ώρες
ΑΘΛΗΤΙΚΗ ΨΥΧΟΛΟΓΙΑ
15 ώρες
ΦΥΣΙΚΟΘΕΡΑΠΕΙΑ
12 ώρες
ΜΕΘΟΔΟΛΟΓΙΑ ΑΘΛΗΤΙΚΗΣ
ΕΡΕΥΝΑΣ 10 ώρες
ΕΙΔΙΚΗ ΠΡΟΠΟΝΗΤΙΚΗ 15 ώρες
ΒΙΟΜΗΧΑΝΙΚΗ 12 ώρες
ΑΘΛΗΤΙΚΗ ΠΑΙΔΑΓΩΓΙΚΗ
15 ώρες
ΕΙΔΙΚΑ ΘΕΜΑΤΑ 35 ώρες (ΑΝΤΙΤΟΠΙΓΚ 5 ώρες,
ΠΑΡΑΒΙΑΣΗ ΔΙΚΑΙΩΜΑΤΩΝ ΠΑΙΔΙΟΥ ΚΑΙ
ΠΛΑΙΣΙΟ ΠΑΙΔΙΚΗΣ ΠΡΟΣΤΑΣΙΑΣ 5 ώρες, ΗΘΙΚΗ
ΚΑΙ ΑΚΕΡΑΙΟΤΗΤΑ ΣΤΟΝ ΑΘΛΗΤΙΣΜΟ 5 ώρες,
ΥΠΟΛΟΓΙΣΤΕΣ 5 ώρες, ΨΗΦΙΑΚΗ ΔΙΑΧΕΙΡΙΣΗ
ΣΩΜΑΤΕΙΟΥ 4 ώρες, ΠΡΩΤΕΣ ΒΟΗΘΕΙΕΣ 8
ώρες, ΜΗΤΡΩΟΠΡΟΠΟΝΗΤΩΝ και ΑΘΛΗΤΙΚΩΝ
ΣΩΜΑΤΕΙΩΝ 2 ώρες, ΣΗΜΑΝΤΙΚΑ DOCUMENTS
ΣΤΟΝ ΑΘΛΗΤΙΣΜΟ 1 ώρα)
ΓΕΝΙΚΗ ΠΡΟΠΟΝΗΤΙΚΗ:
20 ώρες
ΚΑΝΟΝΙΣΜΟΙ 5 ώρες
ΠΡΟΠΟΝΗΤΙΚΗ ΕΞΑΣΚΗΣΗ 45 ώρες
80 ώρες
70 ώρες
150 ώρες
ΣΥΝΟΛΟ : 150 ώρες
ΣΥΝΟΛΟ : 150 ώρες
ΠΡΑΚΤΙΚΗ ΠΙΣΤΟΠΟΙΗΜΕΝΗ ΑΣΚΗΣΗ
50 ώρες
Η επιτυχής ολοκλήρωση περιέχει: (α) παρακολούθηση
μαθημάτων (παρουσίες) (β) γραπτές εξετάσεις στα διδασκόμενα μαθήματα και πρακτικές εξετάσεις (για το
πρακτικό μέρος των μαθημάτων ειδίκευσης) και γ) καθοδηγούμενη πρακτική άσκηση.
Οι ώρες των εξετάσεων δεν υπολογίζονται στις διδακτικές ώρες.
Το περιεχόμενο του κάθε μαθήματος για κάθε επίπεδο,
περιληπτικά, αναρτάται στην ιστοσελίδα της Γ.Γ.Α. μέσω
του Οδηγού Σπουδών.
Πτυχιούχοι ΤΕΦΑΑ, άλλων τμημάτων ΑΕΙ καθώς και
απόφοιτοι σχολών προπονητών Γ.Γ.Α. αντίστοιχης Κατηγορίας/Επιπέδου που ιδρύθηκαν σύμφωνα με το πλαίσιο
οργάνωσης και λειτουργίας (ΥΠΠΟΑ/133562/21-4-2016
έγγραφο του Γενικού Γραμματέα Αθλητισμού), μπορούν
να απαλλαγούν από την παρακολούθηση και εξέταση
των γνωστικών αντικειμένων που έχουν διδαχθεί, για
τα μαθήματα των κύκλων 1 και 2.
Η εποπτευόμενη ή καθοδηγούμενη πρακτική άσκηση
(50 ώρες) πιστοποιείται με τη διαδικασία την οποία ορίζει
με απόφασή της η Επιτροπή Διοίκησης όπου καθορίζονται οι όροι και οι προϋποθέσεις επιτυχούς άσκησης.
Ειδικότερα η πρακτική άσκηση περιλαμβάνει:
Παρακολούθηση αγώνων της Ομοσπονδίας ή με την
άδεια αυτής, οποιασδήποτε κατηγορίας, τούτο πιστοποιημένο από τη διοργανώτρια αρχή (Ομοσπονδία - ένωση -
σωματείο - Ευρωπαϊκοί και διεθνείς αγώνες) με σαφή
αναφορά στις ώρες παρακολούθησης.
Παρακολούθηση ή συμμετοχή σε προπονήσεις Εθνικών ή προεθνικών ομάδων ή των σωματείων της Ομο-
σπονδίας τούτο πιστοποιημένο από την Ομοσπονδία
ή το σωματείο αντίστοιχα, με υπογραφή προέδρου και
γενικού γραμματέα, με σαφή αναφορά στις ώρες παρακολούθησης.
Δίδεται η δυνατότητα υλοποίησης μέρους του διδακτικού αντικειμένου με εξ’ αποστάσεως εκπαίδευση
(έως του 50% των ωρών). Η εξ’ αποστάσεως εκπαίδευση αφορά όλα τα θεωρητικά μαθήματα του 1ου και 2ου
κύκλου καθώς και τα μαθήματα «ΚΑΝΟΝΙΣΜΟΙ», «ΝΤΟΠΙΝΓΚ», «ΗΘΙΚΗ ΚΑΙ ΑΚΕΡΑΙΟΤΗΤΑ ΣΤΟΝ ΑΘΛΗΤΙΣΜΟ»
και «ΠΛΑΙΣΙΟ ΠΑΙΔΙΚΗΣ ΠΡΟΣΤΑΣΙΑΣ» του 3ου κύκλου.
Η διάρκεια κάθε διδακτικής ώρας, δια ζώσης και εξ
αποστάσεως εκπαίδευση, δεν μπορεί να είναι μικρότερη
των 45’ ακολουθώντας ολιγόλεπτο διάλειμμα. Στην περίπτωση εξ αποστάσεως-ασύγχρονης εκπαίδευσης, δεν
επιτρέπεται η διάρκεια κάθε διδακτικής ώρας να είναι
μικρότερη των 35’.
Στην απόφαση ίδρυσης της σχολής προσδιορίζονται
αναλυτικά οι τρόποι και οι όροι εφαρμογής και πιστοποίησης αυτής, τα γνωστικά αντικείμενα και κάθε άλλο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
σχετικό θέμα με την προϋπόθεση ότι τηρούνται όσα αναφέρονται στην παρούσα απόφαση. Ενδεικτικά αναφέρεται
ότι, πριν την έναρξη των μαθημάτων της εξ αποστάσεως
εκπαίδευσης θα γίνεται παρουσίαση της πλατφόρμας και
εκπαίδευση όλων των σπουδαστών στη γενική χρήση
του ηλεκτρονικού υπολογιστή (περιήγηση στο διαδίκτυο,
windows κ.ά.) αλλά και ειδική χρήση (εξοικείωση με τη
διαδικτυακή πλατφόρμα “Εξ’ αποστάσεως Εκπαίδευσης”),
έτσι ώστε να εκπαιδευτούν όλοι στον τρόπο λειτουργίας
της. Με τη μέθοδο αυτή θα καλυφθούν μαθήματα του 1ου
και 2ου κύκλου, αλλά και μαθήματα του Ειδικού Κύκλου
Σπουδών. Η υποχρεωτική παρουσία για την “ Εξ’ αποστάσεως εκπαίδευση” διασφαλίζεται ως εξής: Οι διαλέξεις για
τα μαθήματα που θα προγραμματιστούν με “Εξ’ αποστάσεως εκπαίδευση” θα αναρτώνται στην πλατφόρμα. Κάθε
σπουδαστής θα έχει τη δυνατότητα να κάνει χρήση των
προσωπικών του κωδικών που θα του δοθούν κατά την
έναρξη της σχολής, ώστε να εισέρχεται στην ψηφιακή
πλατφόρμα της τηλε-εκπαίδευσης και να παρακολουθεί
τις διαλέξεις. Στην πλατφόρμα πέραν των σπουδαστών,
θα έχουν πρόσβαση άτομα με εξουσιοδότηση (διοίκηση
σχολής, διευθυντής, αρμόδιο τμήμα της Γ.Γ.Α.). Οι διδάσκοντες καθηγητές θα έχουν τη δυνατότητα να μεταφέρουν
σε ψηφιακή μορφή ανακοινώσεις, τη διδακτέα ύλη, βιντεοσκοπημένη παράδοση μαθημάτων, ερωτηματολόγιο με
δυνατότητα αυτόματης απάντησης, και ότι άλλο θα μπορούσε να διευκολύνει την εξ’ αποστάσεως εκπαίδευση. Η
εφαρμογή θα καταγράφει σε βάση δεδομένων τη χρονική
διάρκεια σε λεπτά της ώρας την παραμονή των χρηστών/
σπουδαστών σε κάθε μάθημα, και τα δεδομένα αυτά θα
είναι προσβάσιμα από τα εξουσιοδοτημένα άτομα.
Άρθρο 4
ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ
Για το διδακτικό - εκπαιδευτικό προσωπικό ορίζονται:
- Για τα μαθήματα 1ου και 2ου κύκλου, μέλη ΔΕΠ
ΣΕΦΑΑ ή επιστήμονες με αντίστοιχα προσόντα (Διδακτορικό δίπλωμα με ερευνητικό ή/και διδακτικό ή/και
συγγραφικό έργο) ή κάτοχοι μεταπτυχιακού διπλώματος
ειδίκευσης στο γνωστικό αντικείμενο
- Για τα μαθήματα 3ου κύκλου, προπονητές του αθλήματος, ίδιου η ανώτερου της σχολής επιπέδου, πτυχι-
ούχοι ΑΕΙ, με προπονητικό ή/και διδακτικό έργο στο
γνωστικό αντικείμενο. ΣΗΜ: Ειδικά για τα μαθήματα
«ΚΑΝΟΝΙΣΜΟΙ» και «ΕΙΔΙΚΑ ΘΕΜΑΤΑ» μπορούν να επιλεγούν άτομα εξειδικευμένα στο αντικείμενο η/και με
ειδικά προσόντα (π.χ. διαιτητές, τεχνικοί σκαφών, κ.τ.λ.).
Το διδακτικό-εκπαιδευτικό προσωπικό της σχολής
προπονητών θα πρέπει να:
α) έχει υποβάλλει, πριν την ανάθεση διδασκαλίας,
αίτηση ενδιαφέροντος στη Γ.Γ.Α. (τμήμα Προπονητών
και Εκπαιδευτών Αθλημάτων) για διδακτικό προσωπικό σχολών προπονητών, συνοδευόμενη από σύντομο
βιογραφικό σημείωμα και υπεύθυνη δήλωση περί επεξεργασίας προσωπικών δεδομένων, μη συνδρομής των
κωλυμάτων άρθρου 3 του 2725/1999.
β) συνεργάζεται για κάθε θέμα που αφορά στην ομαλή
ενάσκηση των καθηκόντων του και την εύρυθμη λειτουργία της σχολής με το διευθυντή της σχολής,
γ) παραδώσει στους σπουδαστές τη διδαχθείσα ύλη
με τη μορφή σημειώσεων σε ηλεκτρονική μορφή πριν
τις προφορικές ή/και πρακτικές εξετάσεις. μορφή.
δ) παραδώσει στη διευθύντρια της σχολής, με την ολοκλήρωση της εκπαίδευσης του μαθήματος, «τράπεζα θε-
μάτων» συνολικού αριθμού ερωτήσεων τουλάχιστον τριπλάσιου του αριθμού που θα εξεταστούν οι σπουδαστές
(ο αριθμός των ερωτήσεων που εξετάζονται οι σπουδαστές για κάθε μάθημα, είναι ανάλογος με τις ώρες διδα-
σκαλίας και προσδιορίζεται από́ τη σχέση 4 ερωτήσεις/10
διδακτικές ώρες ή 1 ερώτηση/2,5 διδακτικές ώρες).
ε) συνεργαστεί με τη διευθύντρια σπουδών της σχολής
προκειμένου να εκδοθούν αποτελέσματα των εξετάσεων
εντός διαστήματος τριών (3) ημερών από τη διεξαγωγή
τους.
Στο πρόσωπο του διδακτικού - εκπαιδευτικού προσωπικού δεν πρέπει να συντρέχουν τα κωλύματα που
προβλέπονται από το άρθρο 8 του ν. 3528/9.2.2007,ΦΕΚ
26/Α’ σε συνδυασμό με τα κωλύματα που προβλέπονται
από το άρθρο 3 του ν. 2725/1999 περ. β’ και γ’ (καταθέτοντας σχετική υπεύθυνη δήλωση).
Άρθρο 5
ΛΕΙΤΟΥΡΓΙΑ ΤΗΣ ΣΧΟΛΗΣ
1. Η επιτροπή διοίκησης της σχολής, με αιτιολογημένη
απόφασή της, μπορεί να αλλάξει την ημερομηνία και τον
τόπο λειτουργίας της σχολής, όταν αυτό επιβάλλεται από
απρόβλεπτους παράγοντες.
2. Οι δαπάνες λειτουργίας της σχολής βαρύνουν τον
προϋπολογισμό της οικείας ομοσπονδίας. Στις δαπάνες
αυτές περιλαμβάνονται τα έξοδα που αφορούν στις μεταβάσεις των μελών και των γραμματέων της επιτροπής
εκτός Αθηνών (μετακινήσεις-διαμονή-διατροφή- άλλα
έξοδα) που θεωρούνται ως απαραίτητες (συνεδριάσεις
επιτροπής, έναρξη σχολής, εποπτεία λειτουργιάς σχολής, εξετάσεις, απονομή διπλωμάτων). Στις μεταβάσεις
αυτές μπορούν να περιλαμβάνονται και υπάλληλοι της
Διεύθυνσης Αγωνιστού Αθλητισμού ΓΓΑ, εάν κριθεί απαραίτητη η συμμετοχή τους.
Το χρηματικό ποσό για τα συνολικά δίδακτρα φοίτησης εκάστου υποψηφίου καθορίζεται στο ποσό των
450 ευρώ, το οποίο καταβάλλεται ανταποδοτικά (άρθρο 20 του ν. 4726/2020) και κατατίθεται σε τραπεζικό
λογαριασμό της Ομοσπονδίας η οποία συντάσσει τον
προϋπολογισμό της σχολής και τον γνωστοποιεί στην
επιτροπή διοίκησης της σχολής. Οι πληρωμές των δαπανών της σχολής γίνονται από την αρμόδια υπηρεσία της
ομοσπονδίας, η οποία είναι και οικονομικά υπόλογος.
3. Η σχολή λειτουργεί με την προϋπόθεση ότι ο ελάχιστος αριθμός των σπουδαστών, κατά την έναρξη των
μαθημάτων, είναι τουλάχιστον τριάντα (30) άτομα. Με
αιτιολογημένη πρόταση της ομοσπονδίας μπορεί να
λειτουργήσει η σχολή και με μικρότερο αριθμό σπουδαστών αρκεί να είναι οικονομικά βιώσιμη.
4. Ανάλογα με τον αριθμό των υποψηφίων μπορούν
σε κάθε σχολή να δημιουργούνται τμήματα σε διαφορετικά μέρη και πόλεις, με σκοπό την καλύτερη λειτουργία
της σχολής και την επίτευξη των μαθησιακών στόχων.
Τα τμήματα αυτά μπορούν να αφορούν το σύνολο των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
μαθημάτων ή μέρος αυτών και ιδιαίτερα του πρακτικού
μέρους. Ο ανώτατος αριθμός του κάθε τμήματος για τα
θεωρητικό μέρος είναι 150 άτομα και για το πρακτικό
μέρος 50 άτομα. Οι ανωτέρω περιορισμοί δεν αφορούν
την εξ αποστάσεως εκπαίδευση.
Άρθρο 6
ΠΡΟΫΠΟΘΕΣΕΙΣ ΣΥΜΜΕΤΟΧΗΣ
Οι γενικές προϋποθέσεις συμμετοχής στη σχολή προπονητών είναι:
1. Να είναι υγιής (βεβαίωση παθολόγου ή γενικού ιατρού, ιδιώτη ή του δημοσίου).
2. Να έχει ηλικία μεγαλύτερη των 21 ετών (συμπλήρωση του 21ου έτους ηλικίας έως τις 31 Δεκεμβρίου του
έτους λήξης της προθεσμίας υποβολής αιτήσεων).
3. Να πληροί μία από τις παρακάτω προϋποθέσεις:
α) να είχε ενεργό συμμετοχή ως αθλητής/τρια στο
άθλημα του ΓΟΥΣΟΥ ΚΟΥΝΓΚ ΦΟΥ (με δελτίο αθλητή
και συμμετοχή σε επίσημους αγώνες ενταγμένους στο
ετήσιο αγωνιστικό πρόγραμμα της ομοσπονδίας με
βάση φύλλα αγώνων), σε ειδικώς αναγνωρισμένα στο
άθλημα αθλητικά σωματεία για τουλάχιστον τέσσερα
έτη (4), το οποίο βεβαιώνει η ομοσπονδία.
ή
β) να έχει πτυχίο ΤΕΦΑΑ ή πτυχίο της τριτοβάθμιας
εκπαίδευσης σχολής της αλλοδαπής, που έχει αναγνωριστεί ως ισότιμο και αντίστοιχο από το ΔΟΑΤΑΠ ή ως
επαγγελματικό ισοδύναμο από το ΑΤΕΕΝ.
4. Απολυτήριο Λυκείου ή άλλης ισότιμης ή ανώτερης
σχολής (με βάση τα όσα προβλέπονται από το Υπουργείο
Παιδείας - βεβαίωση περί ισοτιμίας).
Στη σχολή δεν γίνονται δεκτοί όσοι στο πρόσωπο των
οποίων συντρέχουν τα κωλύματα που προβλέπονται από
τις περ. β και γ του άρθρο 3 του ν. 2725/1999.
Ο έλεγχος όλων των προβλεπόμενων δικαιολογητικών
γίνεται από την επιτροπή διοίκησης και τους γραμματείς
πριν από την έναρξη λειτουργίας της σχολής.
Σε κάθε περίπτωση δεν θα γίνονται δεκτοί να παρακολουθήσουν τη σχολή όσοι δεν πληρούν τις αναφερόμε-
νες στην παρούσα απόφαση προϋποθέσεις.
Δεν επιτρέπεται σε κάθε περίπτωση η συμμετοχή στη
σχολή προπονητών υποψηφίου του οποίου ο έλεγχος
του φακέλου των δικαιολογητικών δεν έχει ολοκληρωθεί
ή είναι υπό αίρεση. Δεν επιτρέπεται η προσκόμιση βεβαιώσεων και κάθε είδους δικαιολογητικών μετά τη λήξη
της προθεσμίας κατάθεσης αιτήσεων και ενστάσεων, για
οποιαδήποτε λόγο.
Οι σπουδαστές οφείλουν να καταβάλουν, πριν την
έναρξη της σχολής, το ποσό των διδάκτρων συμμέτοχης που προβλέπεται, προκειμένου να είναι δυνατή η
φοίτησή τους σε αυτή.
Άρθρο 7
ΥΠΟΧΡΕΩΣΕΙΣ ΣΠΟΥΔΑΣΤΩΝ ΧΟΡΗΓΗΣΗ
ΔΙΠΛΩΜΑΤΟΣ
1. Η φοίτηση και συμμετοχή των υποψηφίων που θα
εισαχθούν στη σχολή, είναι υποχρεωτική σε όλα τα πρακτικά και τα θεωρητικά μαθήματα.
2. Κάθε παράβαση των υποχρεώσεων των σπουδαστών που παρακολουθούν τη σχολή, συνεπάγεται την
επιβολή σχετικών κυρώσεων από τον διευθυντή της.
3. Οι συνολικές ώρες υποχρεωτικής παρακολούθησης
των μαθημάτων της σχολής για κάθε υποψήφιο, δεν μπορούν σε καμία περίπτωση να είναι λιγότερες του 95%
των συνολικών ωρών διδασκαλίας.
4. Δίπλωμα της σχολής προπονητών έχουν δικαίωμα
να αποκτήσουν όσοι κατέχουν όλα τα απαραίτητα δικαιολογητικά και περάτωσαν με επιτυχία τις θεωρητικές και
πρακτικές εξετάσεις και όσα προβλέπονται στην ενότητα
3 του παρόντος περί επιτυχούς ολοκλήρωσης.
5. Τα Διπλώματα παραδίδονται στους επιτυχόντες από
το αρμόδιο Τμήμα της Γ.Γ.Α.
6. Τα διπλώματα εκδίδονται με δαπάνη της οικείας
ομοσπονδίας και ελέγχονται από τη Γ.Γ.Α. ως προς τη
νομιμότητα. Το κάθε δίπλωμα για να θεωρείται έγκυρο
φέρει σφραγίδα και αρίθμηση από τη Γ.Γ.Α.
7. Ο τύπος των διπλωμάτων και τα όσα αναφέρονται σε
αυτά είναι κοινός και σύμφωνος με πρότυπο που παραδίδει το τμήμα Προπονητών και Εκπαιδευτών Αθλημάτων.
Άρθρο 8
ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
Οι υποψήφιοι πρέπει να υποβάλλουν τα παρακάτω
δικαιολογητικά:
1. Αίτηση ενδιαφερομένου.
2. Ιατρική βεβαίωση υγείας παθολόγου ή γενικού ιατρού (δημοσίου ή ιδιώτη).
3. Απολυτήριο εξατάξιου Γυμνασίου ή Λυκείου ή άλλης ισότιμης ή ανώτερης Σχολής (με βάση τα όσα προ-
βλέπονται από το Υπουργείο Παιδείας - βεβαίωση περί
ισοτιμίας). Όσοι διαθέτουν πιστοποιητικό σπουδών Δευτεροβάθμιας εκπαίδευσης της αλλοδαπής, απαραίτητη
προϋπόθεση είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού
Λυκείου. Ως εκ τούτο θα πρέπει οι κάτοχοι αυτών να
απευθυνθούν είτε στο αρμόδιο τμήμα του Υπουργείου
Παιδείας, Θρησκευμάτων και Αθλητισμού ή στις Δ/νσεις
Δευτεροβάθμιας Εκπαίδευσης του τόπου διαμονής τους
προκειμένου να τους χορηγηθεί η σχετική βεβαίωση.
4. Υπεύθυνη δήλωση (άρθρο 8 ν. 1599/1986) «περί
μη άσκησης ποινικής δίωξης και περί μη παραπομπής
σε ποινική δίκη».
5. Φωτοτυπία αστυνομικής ταυτότητας (δύο όψεις) ή
διαβατηρίου.
6. Άλλα δικαιολογητικά που προβλέπονται στις προϋποθέσεις συμμετοχής - γενικά και ειδικά προσόντα
συμμετοχής:
- Βεβαίωση αθλητικής εμπειρίας από την Ομοσπονδία
(με επισυναπτόμενα επικυρωμένα φύλλα αγώνων).
- Άδεια άσκησης επαγγέλματος προπονητή από τη
Γενική Γραμματεία Αθλητισμού
7. Για πτυχιούχους ΤΕΦΑΑ, ΑΕΙ - ΤΕΙ απαιτούνται:
- Πτυχίο
- Αναλυτικό πρόγραμμα σπουδών και αναλυτική βαθμολογία (για την περίπτωση απαλλαγής μαθημάτων).
(Σημείωση: Για πτυχιούχους ΑΕΙ-ΤΕΙ δεν απαιτείται η
προσκόμιση απολυτηρίου Λυκείου).
Για αποφοίτους σχολής προπονητών Γ.Γ.Α. οι οποίες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
ιδρύθηκα μετά το 2016 απαιτείται:
- Φωτοαντίγραφο του διπλώματος
Το Τμήμα Προπονητών και Εκπαιδευτών Αθλημάτων
της Γ.Γ.Α. θα αναζητήσει αυτεπάγγελτα την ποινική κατάσταση του υποψηφίου από την αρμόδια εισαγγελική
αρχή. Για την ταχύτερη διεκπεραίωση των αιτημάτων,
οι ενδιαφερόμενοι μπορούν να εκδώσουν αντίγραφο
ποινικού μητρώου γενικής χρήσης μέσω του ιστοτόπου:
και να το υποβάλουν ώστε το αρμόδιο τμήμα της Γ.Γ.Α.
να προβεί σε επαλήθευσή του.
Η υποβολή της αίτησης γίνεται υποχρεωτικά ηλεκτρονικά στην ιστοσελίδα της Γενικής Γραμματείας
Αθλητισμού: https://eservices.gga.gov.gr/case/sxoliproponiton/description/πατώντας το εικονίδιο «Σύν-
δεση».
Άρθρο 9
Κάθε θέμα που δεν προβλέπεται στην παρούσα απόφαση, ρυθμίζεται με απόφαση της επιτροπής διοίκησης
της σχολής με αιτιολογημένη απόφαση.
Η δαπάνη θα βαρύνει τον προϋπολογισμό της οικείας
Ομοσπονδίας.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 21 Μαρτίου 2025
Ο Αναπληρωτής Προϊστάμενος
Γενικής Διεύθυνσης
ΒΑΣΙΛΕΙΟΣ ΚΑΚΚΟΣ
Ι
Αριθμ. 332
(2)
Εκχώρηση αρμοδιοτήτων Διοικητού στους Αναπληρωτές Διοικητές των Υγειονομικών Μονάδων
του Γ. Ν. Λασιθίου- Γ.Ν.-Κ.Υ. Νεαπόλεως «Διαλυνάκειο».
Η ΔΙΟΙΚΗΤΡΙΑ ΤΩΝ ΔΙΑΣΥΝΔΕΟΜΕΝΩΝ ΓΕΝΙΚΟΥ
ΝΟΣΟΚΟΜΕΙΟΥ ΛΑΣΙΘΙΟΥ ΚΑΙ ΓΕΝΙΚΟΥ
ΝΟΣΟΚΟΜΕΙΟΥ-ΚΕΝΤΡΟΥ ΥΓΕΙΑΣ ΝΕΑΠΟΛΕΩΣ
«ΔΙΑΛΥΝΑΚΕΙΟ»
Έχοντας υπόψη:
1. Τα άρθρα 9 και 18 του ν. 2690/1999 (Α’ 45),
2. Τον ν. 3329/2005 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» (Α’ 81),άρθρο
7, παρ. 8, εδάφιο 26.
3. Το άρθρο 2 του ν. 4052/2012,
4. Την υπό στοιχεία Υ4α/οικ.123915 (Β’ 3521/2012)
κοινή υπουργική απόφαση των Υπουργών Οικονομικών - Διοικητικής Μεταρρύθμισης και Ηλεκτρονικής
Διακυβέρνησης - Υγείας, όπως τροποποιήθηκε με το
άρθρο 18 του ν. 4213/2013.
5. Την υπό στοιχεία Γ4β/Γ.Π.9188/7-3-2025 (ΥΟΔΔ
213) κοινή απόφαση του Υπουργού και του Υφυπουργού Υγείας με την οποία διορίστηκε ως Κοινός Διοικητής
στα διασυνδεόμενα Γ.Ν.ΛΑΣΙΘΙΟΥ και Γ.Ν.-ΚΥ Νεαπόλεως
«ΔΙΑΛΥΝΑΚΕΙΟ» η Φανουράκη Ευαγγελία.
6. Το γεγονός ότι με τις υπό στοιχεία Γ4β/Γ.Π.9343/
4-3-2025
(ΥΟΔΔ
196),
Γ4β/Γ.Π.9967/7-03-2025
(ΥΟΔΔ 233) και Γ4β/Γ.Π. 8807/4-3-2025 (ΥΟΔΔ 196)
κοινές αποφάσεις του Υπουργού Υγείας και του Υφυπουργού Υγείας με τις οποίες διορίστηκαν σε θέσεις
Αναπληρωτών Διοικητών, της Αποκεντρωμένης Οργανικής Μονάδας Ιεράπετρας ο Ντουσάκης Ελευθέριος,
του Γ.Ν.- Κ.Υ. Νεαπόλεως «Διαλυνάκειο» η Κουτάντου
Ειρήνη και Σολιδάκης Νικόλαος της Αποκεντρωμένης
Οργανικής Μονάδας Σητείας, αντίστοιχα.
7. Την ανάγκη επίτευξης εύρυθμης λειτουργίας των
υγειονομικών μονάδων που απαρτίζουν το Γ.Ν.ΛασιθίουΓ.Ν.-Κ.Υ. Νεαπόλεως «Διαλυνάκειο».
8. Το γεγονός ότι από την παρούσα εκχώρηση αρμοδιοτήτων δεν προκαλείται δαπάνη σε βάρος του κρατικού
προϋπολογισμού.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφασίζει:
Πέραν των αρμοδιοτήτων του Αναπληρωτή Διοικητή
οι οποίες προβλέπονται με την παρ. 9 του άρθρου 7 του
ν. 3329/2005, εκχωρεί-μεταβιβάζει στους Αναπληρωτές
Διοικητές του Γ.Ν.- Κ.Υ. Νεαπόλεως «Διαλυνάκειο», της
Αποκεντρωμένης Οργανικής Μονάδας Ιεράπετρας και
της Αποκεντρωμένης Οργανικής Μονάδας Σητείας τις
παρακάτω αναφερόμενες αρμοδιότητες ο καθένας εξ
αυτών για τη Νοσοκομειακή Μονάδα ευθύνης του, ως
ακολούθως:
Ο Αναπληρωτής Διοικητής
1. Έχει την ευθύνη της οργάνωσης, συντονισμού, ελέγχου και εύρυθμης λειτουργίας όλων των Υπηρεσιών του
Νοσοκομείου.
2. Εκπονεί και ενημερώνει σε μηνιαία βάση το χάρτη
υγείας του Νοσοκομείου και τον υποβάλλει στον Διοικητή της οικείας Υγειονομικής Περιφέρειας.
3. Εκπονεί το επιχειρησιακό σχέδιο δράσης του Νοσοκομείου και το υποβάλλει προς έγκριση στο Δ.Σ. του
Νοσοκομείου.
4. Εκπονεί το επιχειρησιακό σχέδιο αντιμετώπισης
μαζικών καταστροφών και έκτακτων αναγκών και το
υποβάλλει στο Δ.Σ. του Νοσοκομείου.
5. Εισηγείται στο Δ.Σ. την ανέγερση, επέκταση, αναδιάταξη και ανακατανομή των κτιριακών και λοιπών
υποδομών του Νοσοκομείου.
6. Επεξεργάζεται και αξιολογεί όλες τις προτάσεις και
αιτήματα των Υπηρεσιών και του προσωπικού και τα
υποβάλλει στα αρμόδια όργανα.
7. Υποβάλλει προς έγκριση στον Διοικητή της οικείας
Υγειονομικής Περιφέρειας την επαναπροκήρυξη θέσεων
ιατρών του Ε.Σ.Υ. και την παράταση παραμονής ειδικευόμενων ιατρών.
8. Υποβάλλει στον Διοικητή της οικείας Υγειονομικής
Περιφέρειας πρόταση πρόσληψης επικουρικού ιατρικού
προσωπικού για την κάλυψη επιτακτικών αναγκών.
9. Εισηγείται στον Διοικητή την τοποθέτηση των Προϊσταμένων των Τμημάτων και Γραφείων του Νοσοκομείου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
10. Εισηγείται στον Διοικητή την ανάθεση, προσωρινά,
καθηκόντων Προϊσταμένου Διεύθυνσης, Υποδιεύθυνσης
και Τομέα μέχρι την πλήρωση των θέσεων αυτών.
11. Εισηγείται στο Δ.Σ. του Νοσοκομείου τον προϋπολογισμό του φορέα, τις αναμορφώσεις και τροποποιή-
σεις του, όπως και τον ισολογισμό και τον απολογισμό
της οικονομικής χρήσης κάθε έτους.
12. Εισηγείται στο Δ.Σ. το Ενιαίο Πρόγραμμα Προμηθειών του φορέα, καθώς και τις τροποποιήσεις του.
13. Εισηγείται στο Δ.Σ. του Νοσοκομείου τη σκοπιμότητα και τον τρόπο χρηματοδότησης για εκτέλεση έργων,
υλοποίηση μελετών, προμήθεια παντός τύπου εξοπλισμού, προμήθεια παντός τύπου αναλώσιμου υλικού και
ανάθεση υπηρεσιών κατά ΚΑΕ προϋπολογισμού μέχρι
15.000,00€ ετησίως.
14. Παρακολουθεί και ελέγχει σε μηνιαία βάση την
ορθή εκτέλεση του προϋπολογισμού και την εν γένει
οικονομική λειτουργία του φορέα του.
15. Συντάσσει ετήσια έκθεση πεπραγμένων, την οποία
υποβάλλει στο Δ.Σ. και στον Διοικητή της οικείας Υγειονομικής Περιφέρειας και τριμηνιαία έκθεση την οποία
υποβάλλει στον Διοικητή της οικείας Υγειονομικής Περιφέρειας.
16. Συγκροτεί ομάδες εργασίας ή επιτροπές για τον
σχεδιασμό και διαχείριση διαφόρων προγραμμάτων
δράσης του Νοσοκομείου.
17. Υποβάλλει στο Δ.Σ. προτάσεις για την αξιοποίηση
των περιουσιακών στοιχείων του Νοσοκομείου, καθώς
επίσης και την εκποίησή τους.
18. Μεταβιβάζει την προβλεπόμενη στο άρθρο 7
παρ. 8 «περί Αρμοδιότητας Διοικητή» εδάφιο 23, του
ν. 3329/2005 αρμοδιότητά του, ως προς το σκέλος παραλαβής πάσης φύσεως δικογράφων, δικαστικών απο-
φάσεων, εξώδικων δηλώσεων, συμβάσεων εκχώρησης
απαιτήσεων και κάθε αναγκαστική κατάσχεση εις χείρας
τρίτου.
19. Προΐσταται όλων των Υπηρεσιών του Νοσοκομείου, ασκεί ιεραρχικό και πειθαρχικό έλεγχο και μπορεί να
αναθέτει τη διενέργεια Ένορκης Διοικητικής Εξέτασης σε
οποιονδήποτε υπάλληλο του φορέα ευθύνης του.
20. Αποφασίζει για το χαρακτηρισμό παλαιού υλικού
ως άχρηστου, καθώς και για την καταστροφή ή την εκποίηση του άχρηστου υλικού.
21. Εισηγείται στον Διοικητή της Υγειονομικής Περιφέρειας για τη διάθεση σε άλλους φορείς του μη χρησι-
μοποιούμενου υλικού του νοσοκομείου.
22. Συγκροτεί το Επιστημονικό Συμβούλιο του Νοσοκομείου.
23. Ασκεί όλες τις αρμοδιότητες που του αναθέτει το
Δ.Σ. του Νοσοκομείου και, με αποφάσεις του, ο Διοικητής
της οικείας Υγειονομικής Περιφέρειας.
24. Υπογράφει χρηματικά εντάλματα και χρηματικούς
τίτλους εξόφλησης ενταλμάτων (επιταγές κ.λπ.), καθώς
επίσης και τα επίσημα τηρούμενα βιβλία του Ιδρύματος
που προβλέπονται από το Δημόσιο Λογιστικό.
25. Υπογράφει τις συμβάσεις για έκτακτη προμήθεια
υλικών-παροχή υπηρεσιών και μέχρι του ποσού των
5.000,00€.
26. Υπογράφει την έγκριση της απόφασης επείγουσας
έρευνας αγοράς υλικών-παροχής υπηρεσιών μέσω της
ηλεκτρονικής πλατφόρμας διαχείρισης αιτημάτων και
προσφορών και την απόφαση κατακύρωσης αυτών, μέχρι του ποσού των 15.000,00€ καθώς και την ανάρτηση
αυτών στη ΔΙΑΥΓΕΙΑ και τον ΚΗΜΔΗΣ.
27. Υπογράφει όλα τα έγγραφα, πράξεις και αποφάσεις των υπηρεσιών της Νοσοκομειακής Μονάδας του
σύμφωνα με τις ισχύουσες διατάξεις.
28. Υπογράφει το Μηνιαίο πρόγραμμα εφημεριών
ιατρών, Πρωτόκολλα Ορκωμοσίας, Βαθμολογικές και
Μισθολογικές εξελίξεις, χορήγηση αδειών ιατρικού και
λοιπού επιστημονικού προσωπικού της Νοσοκομειακής
Μονάδας ευθύνης του.
29. Ασκεί όλες τις αρμοδιότητες που του αναθέτει
ο Διοικητής του Γενικού Νοσοκομείου Γ. Ν. ΛασιθίουΓ.Ν.-Κ.Υ. Νεαπόλεως «Διαλυνάκειο», το Ενιαίο Δ.Σ. και
με αποφάσεις του, ο Διοικητής της 7ης Υγειονομικής
Περιφέρειας.
Σε κάθε περίπτωση απουσίας ή κωλύματος του Αναπληρωτή Διοικητή οι αρμοδιότητές του ασκούνται από
τον Διευθυντή Ιατρικής Υπηρεσίας της Νοσοκομειακής
Μονάδας.
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Νικόλαος, 27 Μαρτίου 2025
Η Διοικήτρια
ΕΥΑΓΓΕΛΙΑ ΦΑΝΟΥΡΑΚΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1789/11.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201789.pdf | Tokens: 32423]